Manu Sharma killer of Jessica Lal and killer of Priyadarshini Mattoo and Tandoor murder case to remain in Jail जेसिका लाल, नैना साहनी और मट्टू के हत्यारों को कोई राहत नहीं, समीक्षा बोर्ड ने सजा घटाने से किया इंकार | Crime News in Hindi
Updated Oct 04, 2018 | 21:36 IST | टाइम्स नाउ डिजिटल
Jessica Lal Murder: देश के चर्चित नैना साहनी, जेसिका लाल और प्रियदर्शिनी मट्टू के हत्यारों को कोई राहत नहीं मिली है। सजा समीक्षा बोर्ड ने इनके हत्यारों को राहत देने से इंकार कर दिया है।
जेसिका लाल मर्डर केस का गुनहगार मनु शर्मा
नई दिल्ली: पूरे देश को झकझोर कर देने वाले जेसिका लाल मर्डर केस के गुनहगार मनु शर्मा, नैना साहनी की हत्या का दोषी सुशील शर्मा और प्रियदर्शनी मट्टू रेप एवं मर्डर केस के दोषी संतोष सिंह को किसी तरह की राहत नहीं मिली है। इन सभी गुनाहगारों ने सजा समीक्षा बोर्ड के समक्ष रहम की अपील की थी। बोर्ड ने अब इनकी सजा घटाने से इंकार कर दिया है।
बोर्ड के एक अधिकारी ने बताया कि बोर्ड ने 22 दोषियों को उनकी सजा पूरी होने पर रिहा करने की सिफारिश की, जबकि 86 अन्य मामले खारिज कर दिये। सजा समीक्षा बोर्ड में दिल्ली के गृह मंत्री सत्येंद्र जैन सहित महानिदेशक (जेल), प्रमुख सचिव (गृह), प्रमुख सचिव (कानून), संयुक्त पुलिस आयुक्त (अपराध), दिल्ली सरकार के चीफ प्रोबेशन ऑफिसर और एक जिला जज शामिल थे। इसी साल जून में भी समीक्षा बोर्ड की बैठक हुई थी लेकिन बोर्ड ने इन नामों पर विचार के लिए अगली सुनवाई तक मामला टाल दिया था।
जेसिका लाल, नैना साहनी और मट्टू के हत्यारों को कोई राहत नहीं, समीक्षा बोर्ड ने सजा घटाने से किया इंकार Description: Jessica Lal Murder: देश के चर्चित नैना साहनी, जेसिका लाल और प्रियदर्शिनी मट्टू के हत्यारों को कोई राहत नहीं मिली है। सजा समीक्षा बोर्ड ने इनके हत्यारों को राहत देने से इंकार कर दिया है। Times Now